એક રીતે જોવા જઈએ તો કપિલ જેવી મોટી બ્રાન્ડ કદાચ જ આપણા ટેલીવિઝન ઉદ્યોગમાં અત્યારે જોવા મળશે. પરંતુ કોઇપણ બ્રાન્ડને ખુદને ટકાવી રાખવા માટે પણ તેને કોઈને કોઈ ટેકાની જરૂર તો પડતી જ હોય છે. કપિલના લાખ પગે લાગવા છતાં સુનીલ ગ્રોવર એકનો બે ન થયો અને ન તો કોઈ અન્ય સાથીઓ માન્યા. આનું પરિણામ એ આવ્યું કે શો માં કપિલના ખુદના પરફોર્મન્સ પર અસર દેખાવા લાગી. તેની કોમેડીના પંચ પહેલાની જેમ લાગવાના બંધ થઇ ગયા. કપિલ ખુદ ટેન્શનને લીધે શૂટિંગ દરમ્યાન બે વખત બેભાન થઇ ગયો હોવાના સમાચાર પણ આવ્યા હતા. અધૂરામાં પૂરું રાજકીય વ્યસ્તતાને લીધે નવજોત સિધ્ધુ પણ શો માંથી જતા રહ્યા.